IZVJEŠĆE O RADU ŠKOLSKOG SPORTSKOG DRUŠTVA

 „VIHOR“

 ŠKOLSKA GODINA 2014./2015.

ŠSD „Vihor“ ima tri sekcije: nogomet, košarka i odbojka.

Učenici tijekom školske godine sudjeluju i vježbaju tri puta tjedno, utorkom, četvrtkom i petkom od 13.40 do 14.30 sati. Svim je učenicima pružena informacija u rezultatima njihovog rada.

Cilj ŠSD je uključiti što više učenika u izvanastavne aktivnosti. Na taj način svaki učenik prema zalaganju razvija svoje sposobnosti, dostignuća i znanja. Najuspješniji učenici predstavljaju svoju školu na međuškolskim ili međuopćinskim natjecanjima.

U radu ŠSD-a sudjelovalo je 46 učenika, od petog do osmog razreda, 30 dječaka i 16 djevojčica.

Za natjecanje u nogometu, košarci je 22 dječaka i 14 djevojčica za odbojku.

Na međuopćinskom natjecanju u nogometu dječaci su osvojili 4. mjesto, u košarci 3. mjesto i u odbojci 3. mjesto. Djevojčice su u odbojci osvojile 1. mjesto i plasirale se na županijsko natjecanje. Dječaci petih i šestih razreda osvojili su 1. mjesto u nogometu. Pobijedili su OŠ KRALJA TOMISLAVA I OŠ DORA PEJAČEVIĆ, stekli pravo nastupa na županijskom natjecanju što je veliki športski uspjeh.

Svake godine obilježava se Olimpijski dan i Svjetski dan sporta. Na Olimpijski dan svim učenicima od prvog do osmog razreda ukazujemo i potičemo koliko je važno baviti se sportom. Hodanje, trčanje, kretanje je korak prema zdravom načinu života i smjer zdravog življenja.

ŠSD organizira međurazredna natjecanja krajem 5. mjeseca. Dječaci igraju nogomet i košarku od petog do osmog razreda, a djevojčice košarku i odbojku. Taj natjecateljski oblik rada omogućava svim učenicima da do izražaja dođu njihova znanja, postignuća i sposobnosti. To je i način da se dokažu „pred sobom“ i pred drugima, a jednako tako i da se na vlatitom iskustvu uvjere u potrebu sustavnog tjelesnog vježbanja.

U sportskim aktivnostima povodom Dana škole uključeni su svi učenici od prvog do osmog razreda. Učenici od prvog do četvrtog razreda igraju graničara. Dječaci od petog do osmog razreda igraju nogomet i košarku, a djevojčice odbojku. To su završna ili finalna natjecanja u kojima 5., 6. i 7. razredi igraju protiv osmih razreda. Ove šk. god. kod dječaka pobijedili su osmi razredi. Djevojčica iz osmih razreda nije bilo dovoljno pa su igrali 5.ab i 6. protiv 7.ab odbojku. Pobijedile su djevojčice 7. ab. Na ovaj način kroz završna sportska natjecanja ispraćamo osmaše.

Voditelj ŠSD-a „Vihor“

 Milenko Krolo